recursal/SuperWikiNEXT-32B huggingface dataset:
Οι διοικητικές περιοχές (Οκρούγκ ή Ζουπανίες) του Βασιλείου Σέρβων, Κροατών και Σλοβένων 1918-1922
Η **Οκρούγκ Ούζιτσε** (*σερβικά : Ужички округ*) ήταν διοικητική περιοχή, αρχικά δημιουργήθηκε το 1836 σαν Διοικητική διαίρεση του Πριγκιπάτου της Σερβίας, έπειτα Διοικητική διαίρεση του Βασιλείου της Σερβίας και Διοικητική διαίρεση του Βασιλείου Σέρβων, Κροατών και Σλοβένων από το 1918 έως το 1929. Διοικητικό της κέντρο ήταν η πόλη Ούζιτσε όπου οφείλει και το όνομα της, καταργήθηκε οριστικά το 1929.

Παραπομπές
----------

1. 1 2  «PDF Raška oblast u jugoslovenskoj državi - Архив Југославије». Αρχειοθετήθηκε από το πρωτότυπο στις 31 Δεκεμβρίου 2014. Ανακτήθηκε στις 26 Φεβρουαρίου 2014.
Το **Λε**, γνωστό και ως **Λεχ** (θιβετιανά: གླེ· ινδικά: लेह) είναι η κοινή πρωτεύουσα και η μεγαλύτερη πόλη της ενωσιακής επικράτειας του Λαντάχ στην Ινδία. Το Λε, που βρίσκεται στο διαμέρισμα Λε, ήταν επίσης η ιστορική πρωτεύουσα του Βασιλείου του Λαντάχ, η έδρα του οποίου βρισκόταν στο παλάτι Λε, την πρώην κατοικία της βασιλικής οικογένειας του Λαντάχ, το οποίο χτίστηκε με την ίδια τεχνοτροπία και περίπου την ίδια εποχή με το Ανάκτορο Ποτάλα στο Θιβέτ. Το Λε βρίσκεται σε υψόμετρο 3.524 μέτρων και συνδέεται μέσω της Εθνικής Οδού 1 με το Σριναγκάρ στα νοτιοδυτικά και με το Μανάλι στα νότια μέσω της εθνικής οδού Λε-Μανάλι.

Σύμφωνα με την ινδική απογραφή του 2011, η πόλη έχει 30.870 κατοίκους.

Παραπομπές
----------

1. ↑  «District Census Handbook Leh (Ladakh)» (PDF). *Census of India 2011*. Directorate of Census Operations (Jammu & Kashmir). σελίδες 112–113.

Εξωτερικοί σύνδεσμοι
--------------------

* Πολυμέσα σχετικά με το θέμα  Leh στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 133754479
* LCCN: n85107777
* GND: 4421566-6

 |

 |
Ο **Πέτρος Αρκούδιος** ήταν Έλληνας λόγιος του 17ου αιώνα: (1562/1563-1633)

Βιογραφικά στοιχεία
-------------------

Γεννήθηκε στην Κέρκυρα στα 1562/1563. Μαθήτευσε στο Ελληνικό Γυμνάσιο Αγίου Αθανασίου στην Ρώμη και αποφοίτησε με διδακτορικό της φιλοσοφίας και της θεολογίας, τον Ιανουάριο του 1591.. Ασπάστηκε τον καθολικισμό και χειροτονήθηκε Πρεσβύτερος, δείχνοντας μεγάλο ζήλο στο θρήσκευμά του. Λόγω των γνώσεων και του ζήλου του αναδείχτηκε πιστός και ικανότατος διπλωμάτης σε πολλές και λεπτές θρησκευτικές αποστολές. Ο Γρηγόριος ΙΔ' και ο Κλήμης Ζ' του ανέθεσαν την ρύθμιση των συμφερόντων της Ρωμαϊκής Εκκλησίας στην Πολωνία, προς απόκρουση του ανερχόμενου Λουθηρανισμού. Ο Αρκούδιος έδειξε μεγάλη ικανότητα στην υπηρεσία αυτή επί είκοσι έτη και επέστρεψε στην Ρώμη με μεγάλες τιμές. Από τις μεγαλύτερες επιτυχίες του ήταν ο προσηλυτισμός του διοικητή του φρουρίου της Βρέστης Υπατίου Πότι, ο οποίος ως μητροπολίτης του Βλαντιμίρ έμελλε να γίνει ένας από τους στυλοβάτες της **Ένωσης της Βρέστης**. Ακολούθως υπηρέτησε τον Καρδινάλιο Βοργέζη, ανιψιό του Πάπα Παύλου Ε', χωρίς όμως να πετύχει άλλες προαγωγές. Επίσης υπηρέτησε ως κριτής βιβλίων και μετά το 1622 συμμετείχε ως θεολόγος στις συνεδριάσεις της *Congregatio de propaganda fide*. Αποσύρθηκε στο Ελληνικό Γυμνάσιο, όπου, ύστερα από ατύχημα (1627) που του προκάλεσε πλήρη παράλυση , ασχολήθηκε με τα βιβλία του ως το θάνατό του. Απεβίωσε εκεί το 1633. Ετάφη στην Εκκλησία του Αγίου Αθανασίου της Ρώμης.
Μετά θάνατο κληροδότησε την βιβλιοθήκη και τα χειρόγραφά του στο Γυμνάσιο.

Παραπομπές
----------

1. 1 2 3 4 5 6 7  «Dizionario Biografico degli Italiani». (Ιταλικά) *Dizionario Biografico degli Italiani*. 1960. pietro-arcudio. Ανακτήθηκε στις 14  Ιουλίου 2021.
2. 1 2 3 4 5 6 7  «Православная энциклопедия». (Ρωσικά) *Ορθόδοξη Εγκυκλοπαίδεια*. Εκκλησιαστικό-Επιστημονικό Κέντρο «Ορθόδοξη Εγκυκλοπαίδεια». Μόσχα. 2000. 76086. Ανακτήθηκε στις 14  Ιουλίου 2021.
3. ↑  (Γαλλικά) *Pinakes*. 330. Ανακτήθηκε στις 14  Ιουλίου 2021.
4. ↑  *NUKAT*. n2010101279. Ανακτήθηκε στις 14  Ιουλίου 2021.
5. ↑  psb.409.1.
6. ↑  «Identifiants et Référentiels». (Γαλλικά) *IdRef*. Agence bibliographique de l'enseignement supérieur. Ανακτήθηκε στις 4  Μαΐου 2020.
7. ↑  Υπήρξε μάλιστα ο πρώτος διδάκτωρ του ιδρύματος αυτού. Gerhard Podskalsky, Η Ελληνική Θεολογία επί Τουρκοκρατίας: 1453-1821, μτφρ. πρωτ. Γεώργιος Μεταλληνός, εκδ. Μ.Ι.Ε.Τ. Αθήνα,2005, σελ.213
8. ↑  όπ.π.

Πηγές
-----

* Κωνσταντίνος Σάθας (1868). *Νεοελληνική Φιλολογία: Βιογραφία των εν τοις γράμμασι διαλαμψάντων Ελλήνων, από της καταλύσεως της Βυζαντινής Αυτοκρατορίας μέχρι της Ελληνικής εθνεγερσίας (1453-1821)*. Αθήνα: Τυπογραφείο των τέκνων Ανδρέου Κορομηλά. Ανακτήθηκε στις 15 Οκτωβρίου 2009.
* Gerhard Podskalsky, Η Ελληνική Θεολογία επί Τουρκοκρατίας: 1453-1821, μτφρ. πρωτ. Γεώργιος Μεταλληνός, εκδ. Μ.Ι.Ε.Τ. Αθήνα,2005, σελ.212-217
Ο **Κυπριακός Σύνδεσμος Αυτοκινήτου** (ΚΣΑ) (τουρκικά: *Kıbrıs Otomobil Federasyonu (KOF)*) είναι μη κερδοσκοπικός οργανισμός, ο οποίος διοικείται από εκλεγμένο συμβούλιο. Ιδρύθηκε το 1933 και έχει σκοπό να προσφέρει βοήθεια σε αυτοκινητιστές στην Κύπρο και στο εξωτερικό και γενικότερα να προωθήσει τα συμφέροντα των ιδιοκτητών αυτοκινήτων. Ο ΚΣΑ είναι μέλος της Διεθνούς Ομοσπονδίας Αυτοκινήτου και της Διεθνούς Συμμαχίας Τουρισμού.

Ο ΚΣΑ είναι επίσης υπεύθυνος για τη διοργάνωση του ετησίου Ράλι Κύπρου, του Ράλι Τροόδου (μέρος του ράλι Μέσης Ανατολής) και του Κυπριακού Πρωταθλήματος Ράλι, καθώς και του Ιστορικού Ράλι Κύπρου.

Παραπομπές
----------

1. ↑  «Cyprus to host international historic car rally». *Xinhua*. 2007-05-25.. Ανακτήθηκε στις 2007-05-25.
Ο **Πέτρος Β' της Ουρζέλ** (1340 - Ιούνιος 1408) ήταν 19ος Κόμης της Ουρζέλ (1347 - 1408), υποκόμης του Άζερ και κύριος του Εντένσα και του Αντιλόν από τον Οίκο της Βαρκελώνης. Ήταν υιός του Ιακώβου Α' κόμη του Ουρζέλ και της Καικιλίας, κόρης του Μπερνάρντ Ζ' κόμη του Κομίνζ.

Διαδέχθηκε τον πατέρα του όταν εκείνος απεβίωσε το 1347. Επειδή ήταν 7ετής, αρχικά ήταν υπό την επιτροπεία της μητέρας του. Όταν απεβίωσε ο εξάδελφός του Ιωάννης Α΄ της Αραγωνίας έπρεπε να τον διαδεχθεί ο νεότερος αδελφός Μαρτίνος της Αραγωνίας, που όμως καθυστερούσε στη Σικελία. Η κόρη του Ιωάννου Α΄ όμως, η Ιωάννα διεκδίκησε το θρόνο· ο σύζυγός της Ματθαίος κόμης της Φουά εισέβαλε στην Αραγωνία, αλλά απωθήθηκε από τον Πέτρο Β'. Έτσι αργότερα ο Μαρτίνος στέφθηκε βασιλιάς της Αραγωνίας. Απεβίωσε το 1408 στην Μπαλαγκουέρ.

Οικογένεια
----------

Πρώτα νυμφεύτηκε το 1363 τη Βεατρίκη, κόρη του Ούγου Φόλχ δε Καρδόνα. 

Έπειτα σε 2ο γάμο νυμφεύτηκε τη Μαργαρίτα Παλαιολογίνα, κόρη του Ιωάννου Β' μαρκησίου του Μονφερά, εξαδέλφου του Ανδρονίκου Γ' Παλαιολόγου Αυτοκράτορα των Ρωμαίων. Τέκνο τους ήταν ο:

* Ιάκωβος Β' 1380 - 1433, κόμης του Ουρζέλ.

Πηγές
-----

* Alamán, Lucas; Manuel Orozco y Berra. Diccionario universal de historia y de geografía. p. 152.
* E. Michael Gerli, Samuel G. Armistead, ed. (2003). Medieval Iberia: an encyclopedia. Routledge.


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Peter II, Count of Urgell  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |

|  |
| --- |
| Πέτρος Β΄ του Ουρζέλ **Οίκος της Βαρκελώνης****Γέννηση:** 1340 **Θάνατος:** 1408 |
| Βασιλικοί τίτλοι |
| ΠροκάτοχοςΙάκωβος Α΄ | **Κόμης της Ουρζέλ1347 - 1408** | ΔιάδοχοςΙάκωβος Β΄ |
Μνημείο προς τιμήν των μελών της ΟΧΕΝ Λευκωσίας που έπεσαν κατά τη διάρκεια του Αγώνα της ΕΟΚΑΗ **Ορθόδοξη Χριστιανική Ένωση Νέων** (ΟΧΕΝ) είναι χριστιανική οργάνωση νεολαίας στην Κύπρο.

Ιστορικό
--------

Δημιουργήθηκε στην αρχική της μορφή τον Οκτώβριο του 1939 στη Λεμεσό με πρωτοβουλία του ιερέα Σολομώντα Παναγίδη και το 1945 αριθμούσε 241 μέλη. Έλαβε τη σημερινή της υπόσταση την 20ή Αυγούστου του 1946 στη Μακεδονίτισσα της Λευκωσίας, ξεκινώντας τη λειτουργία της ως κανονική οργάνωση το 1947, ενώ τον επόμενο χρόνο επεκτάθηκε σε ολόκληρη τη νήσο. 

Σημαντικά στελέχη - κατηχητές της οργάνωσης υπήρξαν, πέραν του Παναγίδη, οι ιερείς Σταύρος Παπαγαθαγγέλου, Φώτιος Καλογήρου, Κωνσταντίνος Λευκωσιάτης κ.ά. Χρονολογικά είναι η παλαιότερη χριστιανική οργάνωση νέων της Κύπρου.

Τα μέλη της ΟΧΕΝ χαρακτηρίζονταν ως ευσεβείς Χριστιανοί που συμμετείχαν ενεργά στη μυστηριακή ζωή της Εκκλησίας. Οι δραστηριότητες της οργάνωσης περιλάμβαναν, μεταξύ άλλων, μελέτη της Αγίας Γραφής, εξορμήσεις στην ύπαιθρο, κατασκηνώσεις, εκδρομές, φιλανθρωπικές εκδηλώσεις, οργάνωση θεατρικών παραστάσεων θρησκευτικής και πατριωτικής θεματολογίας, καθώς και ενεργή συμμετοχή σε παρελάσεις και εθνικούς εορτασμούς.

Κατά την περίοδο 1955-1959, αρκετά μέλη της ΟΧΕΝ στρατολογήθηκαν στην ΕΟΚΑ, ενώ επτά από αυτά (μεταξύ των οποίων οι Μάρκος Δράκος, Ιάκωβος Πατάτσος, Στυλιανός Λένας και Χρήστος Σαμάρας) σκοτώθηκαν στα πλαίσια του ένοπλου αγώνα κατά της βρετανικής εξουσίας.

Παραπομπές
----------

1. 1 2 3  Πάφου Γεώργιος. «Ο ρόλος της Εκκλησίας στον απελευθερωτικό Αγώνα του 1955-59». *impaphou.org*. Ιερά Μητρόπολις Πάφου. Ανακτήθηκε στις 27 Ιουλίου 2017.
2. 1 2  Τηλλυρίδης, Ανδρέας (1/15 Ιανουαρίου 1993). «Από τα πρώτα φτερουγίσματα του αειμνήστου οικονόμου Σολομώντα Παναγίδη». *Ο εφημέριος*: 12.. Ανακτήθηκε στις 27 Ιουλίου 2017.
3. 1 2 3  Συλλογικό, *Η Νεολαία στον Απελευθερωτικό Αγώνα της ΕΟΚΑ 1955 - 1959 (Μελέτες - Γενικές Επισημάνσεις - Προσωπικές Μαρτυρίες)*, Υπουργείο Παιδείας και Πολιτισμού - Σ.Ι.Μ.Α.Ε. Λευκωσία 2000, σελ. 27 - 28.
4. ↑  Γιάννης Κ. Λάμπρου, *Ιστορία του Κυπριακού. Τα χρόνια μετά την ανεξαρτησία,1960-2004*, Λευκωσία 2004, σελ. 39.
5. ↑  Κόκκινου - Γεωργιάδου, Στέλλα (3 Μαΐου 2015). «Οι επτά ήρωες της ΕΟΚΑ μέλη της ΟΧΕΝ». *ant1iwo.com*. ΑΝΤ1 Internet World. Αρχειοθετήθηκε από το πρωτότυπο στις 23 Ιουλίου 2015. Ανακτήθηκε στις 7 Ιουλίου 2017.
Ο **Κρουσίνο Β΄ Σομμαρίπα** (πέθανε περί το 1500) ήταν μέλος από την Οικογένεια Σομμαρίπα και Άρχοντας της Άνδρου (1468 - περί το 1500). Ο Κρουσίνο Β΄ ήταν δεύτερος γιος του Κυρίου της Άνδρου Ντομένικο Σομμαρίπα και της συζύγου του Ανδριάνας Κρίσπου κόρης του 12ου Δούκα του Αρχιπελάγους Ιωάννη Β΄ Κρίσπου και της Βενετής πατρικίας Φραντσέσκας Μοροζίνι. Διαδέχθηκε στην Άνδρο (1468) τον μεγαλύτερο αδελφό του Τζιοβάνι Σομμαρίπα που έπεσε σε μάχη ύστερα από επιδρομή των Οθωμανών όταν ξέσπασε ο Πρώτος Βενετοτουρκικός πόλεμος (1463 - 1479). Τέσσερα πλοία επιτέθηκαν στο νησί, οι Οθωμανοί θανάτωσαν τον βαρόνο Τζιοβάνι Σομμαρίπα και απέκτησαν αμέτρητους αιχμαλώτους και λάφυρα αξίας 15.000 δουκάτων. Οι Τούρκοι επιτέθηκαν ξανά στο νησί δυο χρόνια αργότερα (1470), αιχμαλώτισαν ολόκληρο τον πληθυσμό αφήνοντας την Άνδρο μόνο με 2.000 κατοίκους.. Η Οικογένεια Σομμαρίπα παρά τις πανωλεθρίες διατήρησε την κυριαρχία της στην Άνδρο και την Πάρο, τα νησιά ήταν από τα πλουσιότερα στο Αιγαίο σε τέτοιο βαθμό που οι κυβερνήτες τους διεκδικούσαν τον τίτλο του δούκα για τον εαυτό τους με ανεξαρτητοποίηση από το δουκάτο του Αρχιπελάγους.

Παραπομπές
----------

1. ↑  Ανακτήθηκε στις 26  Νοεμβρίου 2018.
2. ↑  Setton 1978, p. 575.
3. ↑  Miller 1908, p. 611.
4. ↑  Miller 1908, p. 617.

Πηγές
-----

* Setton, Kenneth M. (1978). The Papacy and the Levant (1204–1571), Volume II: The Fifteenth Century. Philadelphia: The American Philosophical Society
* Miller, William (1908). The Latins in the Levant, a History of Frankish Greece (1204–1566)

|  |
| --- |
| Κρουσίνο Β΄ Σομμαρίπα **Οικογένεια Σομμαρίπα** **Θάνατος:** 1500 |
| Βασιλικοί τίτλοι |
| ΠροκάτοχοςΤζιοβάνι Σομμαρίπα | **Άρχοντας της Άνδρου**1468 - περί το 1500 | ΔιάδοχοςΝικολό Σομμαρίπα (? - 1506) |
Ο **Κωνσταντίνος Ταρχανειώτης** από την Οικογένεια Ταρχανειώτη, ήταν βυζαντινός στρατιωτικός αξιωματούχος του 14ου αιώνα.

Ο Κωνσταντίνος ήταν πρωτοστράτωρ, κατείχε μία από τις υψηλότερες στρατιωτικές θέσεις στην αυτοκρατορία. Κατά τον Βενετογενουάτικο πόλεμο το 1351 ηγήθηκε του βυζαντινού στρατού στην μάχη κατά των Γενουατών του Γαλατά όπου και τραυματίστηκε. Την ίδια περίοδο ήταν στρατηγός των βασιλικών τριήρων, επικεφαλής του αυτοκρατορικού στόλου, για την κατασκευή των οποίων του είχε ανατεθεί το 1348 η συλλογή φόρων για τον σκοπό αυτό αλλά λόγω της μεγάλης φορολογίας ξεσηκώθηκε ο λαός και ο αυτοκράτορας τον απάλλαξε. 

Το 1352 τον βρίσκουμε *άρχων* του Διδυμότειχου μαζί με τον Αρσένιο Τζαμπλάκωνα.

Παραπομπές
----------

1. 1 2 3  Ζαφειρίου, Γερακίνα (2000, Αριστοτέλειο Πανεπιστήμιο Θεσσαλονίκης (ΑΠΘ)), Η νοτιοδυτική Θράκη κατά τους 13ο και 14ο αιώνες, σελ. 142]
2. ↑  Patrologiae cursus completus, seu bibliotheca universalis, 1866
3. ↑  A.M. Hakkert, 1966, *Byzantinische Forschungen*, Τεύχος 30, Σελ. 700
**Ορκ** ονομάζεται η τερατοειδούς μορφής φυλή, που επινόησε και χρησιμοποίησε ο Τόλκιν στα μυθιστορήματά του "Ο Άρχοντας των Δαχτυλιδιών" και "Χόμπιτ". 

Σύμφωνα με αυτόν, δημιουργήθηκαν από τον Άρχοντα του Σκότους Μέλκορ (ή Μόργκοθ αργότερα), ο οποίος διέφθειρε και τερατοποίησε ξωτικά για να τον υπηρετούν. 

Υπάρχουν διάφορες φυλές Ορκ, που διαφέρουν ως προς τον τρόπο κατασκευής τους, ωστόσο όλοι τους φαίνεται ότι είναι φτιαγμένοι από λάσπη και ακρωτηριασμένα μέλη Ξωτικών. 

Πρόκειται για έναν κτηνώδη λαό που δε σκέφτεται τίποτα άλλο εκτός από το συμφέρον του, δε σέβεται κανέναν και τίποτα και δε διστάζει μπροστά σε τίποτα για να πετύχει το σκοπό του. Είναι χαιρέκακος, βάνδαλος, ακόμα και κανίβαλος σε κάποιες περιπτώσεις, αλλά στις περισσότερες περιπτώσεις όχι και πολύ ευφυής. Ακολουθεί πιστά τον αφέντη του, μέσω του οποίου τροφοδοτείται με δύναμη και κακία. Χαρακτηριστικό παράδειγμα αυτού του "δεσμού" μεταξύ αφέντη και δούλου είναι το γεγονός ότι, όταν ο Σάουρον έχασε τη δύναμή του, οι Ορκ του αποδυναμώθηκαν τόσο, ώστε καταστράφηκαν. 

Μιλούν διάφορες διαλέκτους, τόσο βάρβαρες όσο και οι ίδιοι, αν και επίσημη γλώσσα τους θεωρείται, την εποχή ακμής του βασιλείου του αφέντη τους, η "Μαύρη Ομιλία", όπως ονομάστηκε, την οποία δημιούργησε ο ίδιος ο Σάουρον με σκοπό να μιληθεί από όλα τα πλάσματά του - ίσως και από όλη τη Μέση Γη.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ορκ (Μέση Γη)** |
Η **Ομοσπονδία Αθλητισμού Βραζιλίας** (πορτογαλικά: *Federação Brasileira de Sports*, FBS) ήταν ο πρώτος διοικητικός οργανισμός για τον αθλητισμό στη Βραζιλία.

Συστάθηκε στο Ρίο ντε Τζανέιρο στις 8 Ιουνίου του 1914, ενώ τα ιδρυτικά μέλη της ήταν η Αεροκλούμπ Μπραζιλέιρο, η Αουτομόβελ Κλουμπ ντο Μπραζίλ, η Σέντρο Ίπικο Μπραζιλέιρο, η Κλουμπ Ζινάστικο Πορτουγκές, η Κομισάο Σεντράλ ντε Κονκούρσος Ίπικος, η Ομοσπονδία Κωπηλασίας της Βραζιλίας, η Ζόκεϊ Κλουμπ Μπραζιλέιρο και η Μητροπολιτική Ένωση Αθλημάτων Στίβου.

Στις 21 Ιουνίου του 1916, συγχωνεύθηκε με την Ομοσπονδία Ποδοσφαίρου Βραζιλίας, που ιδρύθηκε τον προηγούμενο χρόνο από την Ένωση Ποδοσφαίρου Σάο Πάολο, δημιουργώντας τη Συνομοσπονδία Αθλητισμού Βραζιλίας.

Παραπομπές
----------

1. ↑  «Fundação da Federação Brasileira de Sports completa 106 anos». Confederação Brasileira de Futebol. 8 Ιουνίου 2020. Ανακτήθηκε στις 26 Αυγούστου 2022.
2. ↑  «Confederações». Comitê Olímpico Brasileiro. Αρχειοθετήθηκε από το πρωτότυπο στις 28 Νοεμβρίου 2010. Ανακτήθηκε στις 13 Ιουνίου 2010.
3. ↑  «História da Seleção Brasileira de Futebol». 17 Οκτωβρίου 2007. Ανακτήθηκε στις 23 Φεβρουαρίου 2023.
Ο **Ντούσαν "Ντάγκ" Ουτιεσένοβιτς** (Σερβικά: *Душан "Даг" Утјешеновић*), είναι παλαίμαχος Σέρβος ποδοσφαιριστής που αγωνιζόταν ως αμυντικός και πρώην διεθνής με την Εθνική Αυστραλίας.

Γεννήθηκε στις 8 Οκτωβρίου του 1946 και ξεκίνησε την καριέρα του το 1967 από την ΟΦΚ Βελιγραδίου. Το 1969 μετανάστευσε στην Αυστραλία συνεχίζοντας για ένα χρόνο στην *Footscray JUST* (ομάδα Γιουγκοσλάβων μεταναστών) και μετέπειτα στην *St George Saints* μέχρι το 1980 όταν και αποσύρθηκε από την ενεργό δράση αναλαμβάνοντας το πόστο του προπονητή σε διάφορες αυστραλιανές ομάδες.

Με την Εθνική Αυστραλίας είχε από το 1972 έως το 1976, 36 συμμετοχές και 2 γκολ ενώ πήρε μέρος και στο Μουντιάλ του 1974.

Παραπομπές
----------

1. ↑  (πολλαπλές γλώσσες) *Transfermarkt*. 142968. Ανακτήθηκε στις 9  Οκτωβρίου 2017.
2. ↑  (πολλαπλές γλώσσες) *FBref.com*. 0d671acd.

Εξωτερικοί σύνδεσμοι
--------------------

* Πολυμέσα σχετικά με το θέμα  Doug Utjesenevic στο Wikimedia Commons
Ο **Κωνσταντίνος Δούκας** (απεβ. 8 Απριλίου 1179) ήταν Ρωμαίος στρατηγός και δούκας επαρχίας υπό τον Μανουήλ Α΄ Κομνηνό.

Βιογραφία
---------

Η σχέση του με την σπουδαία Δυναστεία των Δουκών δεν μας είναι γνωστή. Τα λίγα που ξέρουμε γι' αυτόν προέρχονται από μία σύντομη βιογραφική σημείωση σε ένα χειρόγραφο (Par. gr. 1564, fol. 18r). 

Σύμφωνα με αυτή το 1173 ο Μανουήλ Α΄ Αυτοκράτορας των Ρωμαίων έστειλε τον Κωνσταντίνο να βοηθήσει την άμυνα της Αγκώνας στην Ιταλία, εναντίον της συνδυασμένης επίθεσης του Φρειδερίκου Α΄ Χοενστάουφεν της Γερμανίας και της Δημοκρατίας της Βενετίας. Η πολιορκία κράτησε για επτά μήνες και ο Κωνσταντίνος υπερασπίστηκε την πόλη με επιτυχία. 

Στη συνέχεια εστάλη ως δούκας (κυβερνήτης) της Δαλματίας και του Δυρραχίου. Απεβίωσε από πλευρίτιδα στο σπίτι του στις 8 Απριλίου 1179.

Αναφορές
--------

1. 1 2  Polemis 1968, σελ. 191.

Πηγές
-----

* Polemis, Demetrios I. (1968). The Doukai: A Contribution to Byzantine Prosopography. London: The Athlone Press.
Ο **Πέερ Στάινμπρουκ** (γερμ. *Peer Steinbrück*) είναι Γερμανός σοσιαλδημοκράτης πολιτικός. Διετέλεσε ομοσπονδιακός υπουργός οικονομικών της πρώτης κυβέρνησης Μέρκελ την περίοδο 2005-2009. Είναι υποψήφιος του Σοσιαλδημοκρατικού κόμματος για την καγκελαρία της χώρας στις ομοσπονδιακές εκλογές του 2013, όπως ανακοινώθηκε στις 28 Σεπτεμβρίου 2012.

Βιογραφία
---------

Ο Πέερ Στάινμπρουκ γεννήθηκε στις 10 Ιανουαρίου 1947 στο Αμβούργο. Αφού εκπαιδεύτηκε ως αξιωματικός των εφέδρων της Bundeswehr, σπούδασε οικονομικά στο Πανεπιστήμιο του Κίελου, απ'όπου και αποφοίτησε το 1974. 

Μετά την αποφοίτηση, δούλεψε για διάφορα γερμανικά υπουργεία και, από το 1978 έως το 1981 δούλεψε στο γραφείο του καγκελάριου Χέλμουτ Σμιτ. Τη δεκαετία του 1980 ήταν επικεφαλής προσωπικού του τότε πρωθυπουργού της Βόρειας Ρηνανίας-Βεστφαλίας Γιοχάνες Ράου.

To 1993 έγινε υπουργός Οικονομίας και Υποδομών στο κρατίδιο του Σλέσβιχ-Χόλσταϊν. Ύστερα, επέστρεψε στη Βόρεια Ρηνανία-Βεστφαλία, όπου έγινε υπουργός Οικονομίας και Υποδομών το 1998 και υπουργός Οικονομικών το 2000. 

Από το 2002 έως το 2005, ο Στάινμπρουκ διετέλεσε πρωθυπουργός της Βόρειας Ρηνανίας-Βεστφαλίας, όντας επικεφαλής κυβέρνησης συνεργασίας μεταξύ του Σοσιαλδημοκρατικού κόμματος και του Πράσινου κόμματος. 

Στις εκλογές του 2005, οι σοσιαλδημοκράτες έχασαν από τη Χριστιανοδημοκρατική Ένωση. Η ήττα αυτή επηρέασε και την ομοσπονδιακή κυβέρνηση, καθώς ο τότε καγκελάριος Γκέρχαρτ Σρέντερ προκήρυξε πρόωρες εκλογές, στις οποίες επικράτησαν οι χριστιανοδημοκράτες. 

Μετά τις εκλογές, δημιουργήθηκε μία μεγάλη κυβέρνηση συνεργασίας μεταξύ των χριστιανοδημοκρατών και τον σοσιαλδημοκρατών υπό τη νέα καγκελάριο Άνγκελα Μέρκελ και ο Στάινμπρουκ έγινε ομοσπονδιακός υπουργός οικονομικών. Από το 2005 ήταν αναπληρωτής επικεφαλής του Σοσιαλδημοκρατικού κόμματος, ενώ θεωρείται μέλος της συντηρητικής πτέρυγας του κόμματος. 

Τον Δεκέμβριο του 2008 άσκησε κριτική στη βρετανική Κεϊνσιανή οικονομία στο περιοδικό Newsweek, πράγμα που προκάλεσε αντιδράσεις. Επίσης, παρέμεινε σκεπτικός σε σχέση με την αποτελεσματικότητα μεγάλων δεσμών φορολογικών κινήτρων, δηλώνοντας ότι προκαλούν αύξηση στο δημόσιο χρέος.

Επίσης, άσκησε κριτική στη μυστικότητα των ελβετικών τραπεζών, που προκάλεσε ένταση μεταξύ Γερμανίας και Ελβετίας. 

Είναι μέλος του Bundestag από το 2009 και κύριος εκπρόσωπος του σοσιαλδημοκρατικού κόμματος σε οικονομικά ζητήματα. Είναι, επίσης, υποψήφιος καγκελάριος της Γερμανίας για το σοσιαλδημοκρατικό κόμμα και κύριος αντίπαλος της Άνγκελα Μέρκελ.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 67327907
* LCCN: nb2008007070
* ISNI: 0000 0000 7865 9340
* GND: 12162840X
* SUDOC: 167420054

 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Peer Steinbrück  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Ντούσαν Κέτσμαν** (σερβική γλώσσα: *Душан Кецман*, 6 Νοεμβρίου 1977) είναι Σέρβος καλαθοσφαιριστής.

Ο Ντούσαν Κέτσμαν
Ο Κέτσμαν έκανε τα πρώτα του μπασκετικά βήματα ως έφηβος στην Μπεοπετρόλ Βελιγραδίου. Την περίοδο 2001 - 02 αγωνίστηκε στη Ζελέζνικ, πριν περάσει την επόμενη χρονιά στην Παρτιζάν. Το 2004 υπέγραψε για το Μακεδονικό, αφήνοντας την ομάδα τον Δεκέμβριο της ίδιας χρονιάς. Αγωνίστηκε στη συνέχεια στην Έφες Πίλσεν ( Τουρκία ), την Οστάνδη ( Βέλγιο ), στην Κίεβ (Ουκρανία, 2005-06), στην Παρτιζάν Βελιγραδίου (Σερβία, 2006-08) και απτο καλοκαίρι του 2008 ανήκει στον Παναθηναϊκό. Έχει κατακτήσει το Πρωτάθλημα Σερβίας - Μαυροβουνίου με την Παρτιζάν το 2003, το 2004, το 2007 και το 2008, το Κύπελλο Σερβίας 2008, την Αδριατική Λίγκα το 2007 και το 2008, το κύπελλο Ελλάδας το 2009, το Πρωτάθλημα της Ευρωλίγκα Ανδρών και το 2009 το Πρωτάθλημα Ελλάδας το 2009. Την περίοδο 2007-08 ο Κέτσμαν είχε μέσο όρο στην Ευρωλίγκα 10,9 πόντους (61,9% στα δίποντα, 37,3% στα τρίποντα, 75,8 στις ελεύθερες βολές), 5 ριμπάουντ, 2 ασίστ και 1 κλέψιμο.

Παραπομπές
----------

1. ↑  *RealGM*. 29720. Ανακτήθηκε στις 4  Απριλίου 2022.
2. ↑  (Αγγλικά) *eurobasket.com*. 49038. Ανακτήθηκε στις 25  Απριλίου 2022.

  


|  |  |  |  |  |
| --- | --- | --- | --- | --- |
| 

| π • σ • ε
Παναθηναϊκός - Πρωταθλητής Ευρώπης Μπάσκετ 2008-09 |
| --- |
|  |
|  | 
**4** Αλβέρτης  · **5** Κέτσμαν  · **6** Σπανούλης (MVP του φάιναλ φορ)  · **7** Περπέρογλου  · **8** Μπατίστ  · **9** Φώτσης  · **10** Χατζηβρέττας  · **11** Νίκολας  · **12** Τσαρτσαρής  · **13** Διαμαντίδης  · **14** Πέκοβιτς  · **15** Σάκοτα  · **16** Σερμαντίνι  · **17** Βεργίνης  · **19** Γιασικέβιτσιους  · **C** Ομπράντοβιτς |

 |
Ο **κόμης υδάτων** ήταν Βυζαντινός αξιωματούχος, υφιστάμενος του λογοθέτη του γενικού, ο οποίος ήταν υπεύθυνος τα υδραγωγεία της Κωνσταντινούπολης.

Ο συγκεκριμένος αξιωματούχος αναφέρεται στο «Κλητορολόγιον» του Φιλοθέου το 899, στην τέταρτη σειρά (επί συνόλου δώδεκα) της κατατάξεως των αξιωμάτων τα οποία υπάγονταν στον λογοθέτη του γενικού. Σύμφωνα με τον ιστορικό Franz Dölger, ο κόμης υδάτων ήταν ίσως υπεύθυνος για την συλλογή των φόρων επί καναλιών και υδραγωγείων, που αναφέρεται στα «Βασιλικά». Είναι δε ίσως ταυτόσημος με τον λογοθέτη των υδάτων, που αναφέρεται τον ΙΑ' αιώνα.

Δείτε επίσης
------------

* Υδραγωγεία της Κωνσταντινούπολης
* Βυζαντινή γραφειοκρατία και αριστοκρατία

Παραπομπές
----------

1. ↑  Oikonomidès 1972, σελ. 113.
2. ↑  ODB, "Komes hydaton" (A. Kazhdan), σ. 1139.
3. ↑  ODB, "Komes hydaton" (A. Kazhdan), σ. 1139; "Logothetes ton hydaton" (A. Kazhdan), σ. 1247.

Πηγές
-----

* (Αγγλικά) Kazhdan, Alexander, επιμ. (1991). *The Oxford Dictionary of Byzantium*. Οξφόρδη και Νέα Υόρκη: Oxford University Press. ISBN 0-19-504652-8.
* (Γαλλικά) Oikonomidès, Nicolas (1972). *Les listes de préséance byzantines des ixe et xe siècles*. Παρίσι: Éditions du Centre National de la Recherche Scientifique. OCLC 813895. , σελ. 113-114 και 314.
Η **Λίμνη Ούρμια** (περσικά: دریاچه ارومیه‎, *Daryâche-ye Orumiye*) είναι ενδορρεϊκή αλμυρή λίμνη στο Ιράν. Η λίμνη βρίσκεται στα σύνορα των επαρχιών Ανατολικού Αζερμπαϊτζάν και Δυτικού Αζερμπαϊτζάν του Ιράν. Επίσης βρίσκεται δυτικά της νότιας Κασπίας Θάλασσας. Πριν την συρρίκνωση της έκτασης της, η λίμνη ήταν η μεγαλύτερη λίμνη στη Μέση Ανατολή και η έκτη μεγαλύτερη λίμνη αλμυρού νερού στη Γη. Πριν την σταδιακή εξαφάνιση της λίμνης, η λίμνη είχε έκταση περίπου 5.200 τ.χλμ. μήκος 140 χιλιομέτρων, πλάτος 55 χιλιομέτρων και μέγιστο βάθος 16 μέτρων. Η λίμνη έχει συρρικνωθεί στο 10% της έκτασης της (δηλαδή σε περίπου 520 τ.χλμ.), επειδή έχουν κατασκευαστεί πολλά φράγματα στους ποταμούς που εκβάλλουν προς αυτή, ενώ ευθύνεται και η άντληση υπόγειων υδάτων από τη γύρω περιοχή.

Η Λίμνη Ούρμια, μαζί με τα 102 νησιά της, προστατεύεται ως εθνικό πάρκο από το Ιρανικό Υπουργείο Περιβάλλοντος.

Παραπομπές
----------

1. ↑  Henry, Roger (2003) *Synchronized chronology: Rethinking Middle East Antiquity: A Simple Correction to Egyptian Chronology Resolves the Major Problems in Biblical and Greek Archaeology* Algora Publishing, New York, p. 138, (ISBN 0-87586-191-1)
2. ↑  *E. J. Brill's first encyclopaedia of Islam, 1913–1936*, vol. 7, page 1037 citing Strabo and Ptolemy.
3. ↑  «Britanica». Britannica.com. Ανακτήθηκε στις 4 Σεπτεμβρίου 2011.
4. ↑  «Saving Iran's great salt lake». *Science*. September 2, 2015. .
Για εθνικό ευεργέτη και πολιτικό, δείτε: Κωνσταντίνος Λ. Εμπειρίκος.  

Ο **Κωνσταντίνος Εμπειρίκος** (1895 - 1980) ήταν Έλληνας εφοπλιστής και υπουργός.

Βιογραφικά στοιχεία
-------------------

Γεννήθηκε στην Αθήνα και ήταν γιος του Επαμεινώνδα Εμπειρίκου και της Όλγας Κουμουνδούρου. Από την πλευρά του πατέρα του καταγόταν από την οικογένεια Εμπειρίκου, ενώ από την πλευρά της μητέρας του από την οικογένεια Κουμουνδούρου. Παππούς του ήταν ο Αλέξανδρος Κουμουνδούρος, ενώ αδέρφια του ήταν ο Αλέξανδρος Εμπειρίκος - Κουμουνδούρος και ο Γεώργιος Εμπειρίκος. Σπούδασε νομικά στο Πανεπιστήμιο Αθηνών και συμπλήρωσε τις σπουδές του στη Γερμανία.

Ανέλαβε το τοπικό κόμμα του πατέρα του και εξελέγη βουλευτής Κυκλάδων στις εκλογές του 1926. Το 1928 επανεξελέγη βουλευτής Άνδρου. Ασχολήθηκε με τις τραπεζικές και ναυτιλιακές επιχειρήσεις διατηρώντας μαζί με τα αδέρφια του μια από τις σημαντικότερες ελληνικές ναυτιλιακές επιχειρήσεις με γραφεία στο Λονδίνο και τον Πειραιά. Την περίοδο 1936-1941 διετέλεσε αντιπρόεδρος της Ενώσεως των Ελλήνων Εφοπλιστών. Δώρισε σημαντικά ποσά σε κοινωφελή ιδρύματα μεταξύ των οποίων και στο "Εμπειρίκειο Γηροκομείο" της Άνδρου καθώς και στο Πολεμικό Ναυτικό και τον Δήμο Άνδρου. Το 1928 μαζί με τα αδέρφια του ανέλαβε τα έξοδα της ανέγερσης δημοτικού σχολείο στο χωριό Άρνη της Άνδρου.

Απεβίωσε στη Γενεύη στις 12 Δεκεμβρίου 1980. Ήταν παντρεμένος και δεν είχε παιδιά.

Πηγές
-----

1. 1 2 3 4 5 6  Εμπειρίκος Αύγουστος, *Η ιστορία της οικογένειας των Εμπειρίκων*, Αθήναι 1983, σελ.167 - 168
2. ↑  Τα Νέα, φύλλο 13ης Δεκεμβρίου 1980, σελ. 9.
Ο **Ορμίσδας Δ' της Περσίας** (540 - 590) ήταν βασιλιάς της αυτοκρατορίας της Σασσανιδών από το 579 έως το 590. Ήταν γιος και διάδοχος του Χοσρόη Α'.

Βιογραφία
---------

Σύμφωνα με ορισμένες πηγές η μητέρα του ήταν κόρη Τούρκου χαγάνου, ωστόσο αυτό έχει απορριφθεί από την Encyclopædia Iranica, η οποία δηλώνει ότι ο Ορμίσδας γεννήθηκε το 540, 30 χρόνια πριν το γάμο του Χοσρόη.

Ο Ορμίσδας Δ' κληρονόμησε από τον πατέρα του τους μακροχρόνιους πολέμους του με τη Βυζαντινή Αυτοκρατορία και τους συνέχισε με ακόμα μεγαλύτερη επιμονή. Είχε απορρίψει τη συνθήκη ειρήνης που σχεδίαζε να υπογράψει ο ηλικιωμένος Χοσρόης Α' πριν τον θάνατό του αλλά συνάντησε έντονη αντίσταση γνωρίζοντας απανωτές ήττες από τον ικανό αυτοκράτορα Μαυρίκιο. Σε αντίθεση με την αδιαλλαξία του, απέναντι στο Βυζάντιο, στην εσωτερική θρησκευτική του πολιτική στάθηκε αρκετά ανεκτικός με τους οπαδούς των άλλων θρησκειών εκτός του Ζωροαστρισμού, ειδικά με τους χριστιανούς. Το 590 ο ένδοξος Πέρσης στρατηγός **Μπαχράμ Τσουμπίν** ανέτρεψε τον Ορμίσδα αναλαμβάνοντας ο ίδιος την βασιλική εξουσία ως Βραχάμ Στ'. Ο ίδιος ο Ορμίσδας δολοφονήθηκε από τον Μπαχράμ Τσουμπίν, κατά άλλους από τον γιο του Χοσρόη, αργότερα μαζί με τους υπόλοιπους γιους του. Μετά το πραξικόπημα ο μεγαλύτερος γιος και νόμιμος διάδοχος του Περσικού θρόνου Χοσρόης Β' κατέφυγε στον προαιώνιο εχθρό των Περσών στον Βυζαντινό αυτοκράτορα Μαυρίκιο ο οποίος θα τον βοηθήσει να αποκατασταθεί στον θρόνο του.

Παραπομπές
----------

1. ↑  Beate Dignas, Engelbert Winter, *Rome and Persia in late antiquity: neighbours and rivals*, σελ. 42, Cambridge University Press (2007)
2. ↑  Sasanian Dynasty Encyclopædia Iranica

Πηγές
-----

* *Μεγάλη παγκόσμιος εγκυκλοπαίδεια, Γ΄ έκδοση Σεπτέμβριος 1978.*
* *Βυζαντινοί αυτοκράτορες, του Ηλία Γ.Λάσκαρη (1995)*
* *Beate Dignas, Engelbert Winter, Rome and Persia in late antiquity: neighbours and rivals, (Cambridge University Press, 2007), 42.*
* *Theodor Nöldeke, Geschichte d. Perser und Araber unter den Sasaniden, 264 ff.*
* *Edwards, Iorwerth Eiddon Stephen (1970). The Cambridge Ancient History. Cambridge University Press. p. 102. ISBN 0-521-32591-9*


|  |  |  |
| --- | --- | --- |
| Προκάτοχος: **Χοσρόης Α΄** | **Μέγας βασιλιάς της Περσίας579–590** | Διάδοχος:**Χοσρόης Β΄** |
Η **Λίμνη της Ρακίτας** είναι μία πολύ μικρή λίμνη, η οποία μπορεί να χαρακτηριστεί και ως έλος, και βρίσκεται στα ορεινά του Νομού Αχαΐας και του Δήμου Ερυμάνθου, στην περιοχή του οροπεδίου της Ρακίτας, απ' όπου αντλεί και την ονομασία της. 

Η συνολική έκταση που καταλαμβάνει είναι περίπου 300 στρέμματα.

Ιστορία
-------

Η λίμνη από το 1952-1954 περίπου αποτελεί μέρος της εκκλησιαστικής περιουσίας ενώ μέχρι τότε ανήκε, ήδη από την εποχή της Τουρκοκρατίας, στην Κοινότητα Μαζαρακίου. Σε περιπτώσεις πιθανής φορολογίας της από τους Οθωμανούς, οι κάτοικοι της περιοχής ανέφεραν ότι ανήκε στο ναό της Αγίας Παρασκευής (*Ασπροκκλησιά*) της περιοχής, ώστε να τυγχάνει φοροαπαλλαγής.

Περιβάλλον
----------

Η λίμνη αποτελεί σημαντικό υδροβιότοπο του αλπικού τρίτωνα. Βέβαια σήμερα η αλόγιστη χρήση διαφόρων τοξικών λιπασμάτων έχει φέρει τη λίμνη στο χείλος της οικολογικής καταστροφής.

Σημείωση
--------

Δεν πρέπει να ταυτίζεται με τη μικρή λίμνη Βεργούρι που βρίσκεται στην ίδια περιοχή, σε γειτονική θέση.

Παραπομπές και υποσημειώσεις
----------------------------

1. ↑  Τριανταφύλλου 1995, σελ. 1736.
2. 1 2 3  Παπαδημητρίου 2000, σελ. 26.
3. ↑  Ομάδα εργασίας (Σεπτέμβριος 2007), σελ. 25.
4. ↑  «Παγκόσμια ημέρα των ζώων. Δύσκολη η επιβίωση μετά το ολοκαύτωμα»
5. ↑  «Περιβαλλοντικοί έλεγχοι υδατικών συστημάτων στη Ρακίτα Αχαΐας»

Πηγές
-----

* Ομάδα εργασίας, «Οικολογικός απολογισμός των καταστροφικών πυρκαγιών του Αυγούστου 2007 στην Πελοπόννησο», Έκδοση WWF Ελλάς, Αθήνα (Σεπτέμβριος 2007). Ανακτήθηκε: 13/02/2011. (αρχείο pdf)
* Ιωάννης Δ. Παπαδημητρίου, *Το Μαζαράκι των Πειρών και της Παναχαΐας και το Μαζαράκι των Πατρών και της Ωλενίας. Από 1600 π.Χ. μέχρι σήμερον*, Πάτρα 2000, Δεύτερη Έκδοση.

Βιβλιογραφία
------------

* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Β', Τυπογραφείο Πέτρου Χρ. Κούλη, Πάτρα 1995, Τρίτη Εκδοση, λήμμα Ρακίτα.

Εξωτερικοί σύνδεσμοι
--------------------

* Μάχη Τράτσα, «Παγκόσμια ημέρα των ζώων. Δύσκολη η επιβίωση μετά το ολοκαύτωμα», tovima.gr, 04/10/2007. Ανακτήθηκε: 25/11/2017.
* «Περιβαλλοντικοί έλεγχοι υδατικών συστημάτων στη Ρακίτα Αχαΐας», nikosnikolopoulos.gr. Ανακτήθηκε: 25/11/2017.
* Λίμνη Ρακίτα. wikimapia.org. Ανακτήθηκε: 13/02/2011.
Ο **Λαπωνίτης RD** είναι ένα φυλλόμορφο συνθετικό πυριτικό άλας που περιέχει βαρέα μέταλλα σε μικρό ποσοστό. Είναι αδιάλυτο στο νερό αλλά ενυδατώνεται και διογκώνεται, δίνοντας ένα διαυγές και άχρωμο κολλοειδές αιώρημα στο νερό ή σε υδατικά διαλύματα αλκοολών. Όταν η συγκέντρωσή του σε υδατικό διάλυμα υπερβεί το 2%, προκύπτουν γέλες υψηλού ιξώδους.

Χρησιμοποιείται για να προδώσει διακεκομμένη/ διαστρωματωμένη (shear) δομή σε μια μεγάλη ποικιλία υδατογενών σχηματισμών, όπως υλικά επιφανειακής κάλυψης για οικιακή και βιομηχανική χρήση, καθαριστικά, κεραμική εφυάλωση, αγροχημικά.

Πρόκειται για εύρευστη λευκή σκόνη. Η χημική της σύσταση είναι 59,5% SiO2, 27,5% MgO, 0,8% Li2O, και 2,8% Na2O.

Εξωτερικοί σύνδεσμοι
--------------------

* Λαπωνίτης(pdf)
Το ολμ ή πρωτέας
Περιοχή που ζει το ολμ
Το **ολμ** ή **πρωτέας** (*Proteus anguinus*), είναι μία σαλαμάνδρα, το μόνο χορδωτό είδος της Ευρώπης που ζει σε σπήλαια. Αντίθετα με τα περισσότερα αμφίβια, ζει, τρώει, κοιμάται και αναπαράγεται πλήρως στο νερό. Ζει σε σπηλιές των Δειναρικών Άλπεων, στη νότια Σλοβενία, κοντά στον ποταμό Σότσα (Soča) , τη νοτιοδυτική Κροατία, και την  Ερζεγοβίνη. Το όνομα΄του στις γλώσσες της περιοχής είναι «λευκός άνθρωπος» (Σλοβένικα: človeška ribica and Κροάτικα: čovječja ribica) επειδή έχει λευκό δέρμα. Είναι εντελώς τυφλό και έχει σημαντικές δυνατότητες να επιζεί χωρίς φαγητό για πολύ μεγάλα χρονικά διαστήματα. Έχει ιδιαίτερα μεγάλο χρόνο ζωής, που εκτιμάται σε 58 έτη, αλλά αναφέρονται και εκτιμήσεις για 100 έτη. Μοιάζει με φίδι, αλλά έχει μικρά πόδια.

Αναφορές
--------

1. ↑  Sket, Boris (1997). «Distribution of *Proteus* (Amphibia: Urodela: Proteidae) and its possible explanation». *Journal of Biogeography* **24** (3): 263–280. doi:10.1046/j.1365-2699.1997.00103.x. .

Εξωτερικοί σύνδεσμοι
--------------------

|  |  |
| --- | --- |
| Wikispecies logoWikispecies logo | Τα Βικιείδη έχουν πληροφορίες για το θέμα:   **Ολμ** |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ολμ** |
Η **ΟΣΚ Πράχα** (τσέχικα: Univerzitní Sportovní Klub Praha) είναι επαγγελματική ομάδα καλαθοσφαίρισης με έδρα την Πράγα, η οποία αγωνίζεται στο πρωτάθλημα Τσεχίας.

Ιστορία
-------

Η ΟΣΚ Πράχα ιδρύθηκε στα μέσα της δεκαετίας του '50 και κατέκτησε το πρώτο της πρωτάθλημα την σεζόν 1964-65, φθάνοντας ως τον τελικό του κυπέλλου πρωταθλητριών την επόμενη χρονιά, όπου ηττήθηκε από την Σίμενταλ Μιλάνο με 77-72. Την ίδια χρονιά κατέκτησε και πάλι το πρωτάθλημα, αλλά στο κύπελλο πρωταθλητριών του 1967 ηττήθηκε στον ημιτελικό από την Ρεάλ Μαδρίτης με 88-86, κατακτώντας τελικά την τρίτη θέση, κερδίζοντας την ΑΣΚ Ολίμπια με 88-83.

Το 1967-68, έφθασε ως τον τελικό του κυπέλλου κυπελλούχων, όπου ηττήθηκε από την ΑΕΚ με 89-82, αλλά το κατέκτησε την  επόμενη σεζόν, κερδίζοντας την Ντιναμό Τιφλίδας με 80-74.

Τις δύο επόμενες χρονιές, αποκλείστηκε στους ημιτελικούς του κυπέλλου πρωταθλητριών από την ΤΣΣΚΑ Μόσχας, ενώ το 1972 και το 1973 έφθασε ως την προημιτελική φάση της ίδιας διοργάνωσης. Η τελευταία ευρωπαϊκή διάκριση της ΟΣΚ Πράχα υπήρξε η πρόκριση της στην προημιτελική φάση του κυπέλλου κυπελλούχων του 1977.

Συνέχισε να διακρίνεται στις εγχώριες τσεχοσλοβάκικες διοργανώσεις μέχρι το 1992, κατακτώντας συνολικά έντεκα τίτλους. Ακολούθησε ο τίτλος του πρώτου πρωταθλήματος της Τσεχικής λίγκας το 1992-93, ενώ επανήλθε στα πρωταθλήματα το 2000 και το 2001.

Τίτλοι και διακρίσεις
---------------------

### Εγχώριοι

* **Πρωταθλήματα Τσεχίας (3)**:

1992-93, 1999-00, 2000-01

### Πρώην Εγχώριοι

* **Πρωταθλήματα Τσεχοσλοβακίας (11)**:

1964-65, 1965-66, 1968-69, 1969-70, 1970-71, 1971-72, 1973-74, 1980-81, 1981-82, 1990-91, 1991-92

### Διεθνείς

* *Φιναλίστ Ευρωπαϊκών Πρωταθλημάτων (Ευρωλίγκα) (1)*:

1965-66

* **Κύπελλο Κυπελλούχων (1)**:

1968-69

* *Φιναλίστ Κυπέλλου Κυπελλούχων (1)*:

1967-68

Παραπομπές
----------

1. ↑  Champions Cup 1965-66 - Linguasport
2. ↑  Champions Cup 1966-67 - Linguasport
3. ↑  Cup Winners' Cup 1967-68 - Linguasport
4. ↑  Cup Winners' Cup 1968-69 - Linguasport
5. ↑  Saporta Cup (C2) - Linguasport

Πηγές
-----

* USK Praha basketball, News, Roster, Rumors, Stats, Awards - Eurobasket
* Aktuality - USK Praha - oficiání stránky basketbalového klubu
Η **Οινόη** (αρχαία ελληνικά: Οἰνόη) ήταν μια μικρή πόλη στη βορειοδυτική ακτή του νησιού της Ικαρίας. Το όνομα της πόλης φαίνεται να προέρχεται από το κρασί που καλλιεργείται στην περιοχή, στις πλαγιές του όρους Πράμνου, αν και άλλοι πιστεύουν ότι η Ικάρια Οινόη ήταν αποικία της αττικής Οινόης. Κατά τη διάρκεια του 6ου αιώνα π.Χ. η Οινόη και η υπόλοιπη Ικαρία έγινε μέρος της θάλασσας αυτοκρατορίας του Πολυκράτη, και κατά τη διάρκεια του 5ου αιώνα π.Χ. οι Ικάριες πόλεις Οινόη και Θέρμαι έγιναν μέλος της Αθηναϊκής συμμαχίας. Κατά τον 2ο αιώνα π.Χ. το νησί αποικήθηκε από τη Σάμο. Αυτή τη στιγμή, χτίστηκε ο ναός της Αρτέμιδος με το όνομα Ταυροπόλιον, στην Οινόη. Τα νομίσματα της πόλης έδειχναν την Άρτεμις και ένα ταύρο, με επιγραφή, "ΟΙ" ή "ΟΙΝΑΙ[ΩΝ]".

Ο χώρος της Οινόης βρίσκεται κοντά στον Κάμπο, τον Εύδηλο.

Δείτε επίσης
------------

* Οινόη

Παραπομπές
----------

1. 1 2  Στράβων. «Γεωγραφικά». *Γεωγραφικά*. **14.1.19**.  Οι αριθμοί των σελίδων αναφέρονται σε εκείνους της έκδοσης του Ισαάκ Καζομπόν.
2. ↑  (Αρχαία Ελληνικά) Στέφανος ο Βυζάντιος. «*Εθνικά*». Εθνικά. ***s.v.***.
3. ↑  Αθήναιος, *Ο Deipnosophists* 1.30.
4. ↑  Graham Shipley, *Ιστορία της Σάμου, γ 800-188 Π. χ.* (Οξφόρδη) 1987:205.
5. ↑  Barclay V. Head, *Historia numorum: ένα εγχειρίδιο της ελληνικής νομισματικής* vol. 2, αριθ. 602, σημειώνεται από το Σιγοτραγουδάτε 1961:σημείωση 4.
6. ↑  (Αγγλικά) Lund University. «Digital Atlas of the Roman Empire». *Digital Atlas of the Roman Empire*. .
7. ↑  (Αγγλικά) Talbert, Richard, επιμ. (2000). *Barrington Atlas of the Greek and Roman World*. Princeton University Press. σελ. 61, καθώς και συνοδευτικές σημειώσεις καταλόγου.
 Το συγκεκριμένο λήμμα περιλαμβάνει περιεχόμενο από πηγή, η οποία αποτελεί, πλέον, κοινό κτήμα:   
(Αγγλικά) Smith, William, επιμ. (1854–1857). «Oenoe». *Dictionary of Greek and Roman Geography*. Λονδίνο: John Murray.
Ο **Λάζαρος Τσαβδαρίδης** είναι βουλευτής της Νέας Δημοκρατίας στην Ημαθία.

Βιογραφικό
----------

Γεννήθηκε το 1970 στη Βέροια. Σπούδασε νομικά στο Αριστοτέλειο Πανεπιστήμιο Θεσσαλονίκης και πραγματοποίησε μεταπτυχιακές σπουδές πολιτικών επιστημών και Δημοσίου Δικαίου στο Δημοκρίτειο Πανεπιστήμιο Θράκης.

Κοινοβουλευτικές Δραστηριότητες
-------------------------------

Εξελέγη Βουλευτής Ημαθίας στις κοινοβουλευτικές εκλογές του 2007. Στις εκλογές της 17ης Ιουνίου 2012 εξελέγη πρώτος Βουλευτής Ημαθίας. Τον Ιούλιο του 2012 εξελέγη Αναπληρωτής Γραμματέας Κ.Ο. της Ν.Δ. Από τον Νοέμβριο του 2012 ως την λήξη της κοινοβουλευτικής θητείας το 2014 ήταν Πρόεδρος της Κοινοβουλευτικής Ομάδας Φιλίας της Ελλάδας με την Ουκρανία, Αντιπρόεδρος της Ομάδας Φιλίας με το Κουβέιτ, ενώ παράλληλα, συμμετείχε ως μέλος στις Ομάδες Φιλίας με τις Ηνωμένες Πολιτείες και την Ιαπωνία. Στις εκλογές του 2019 και του 2023, επανεξελέγη βουλευτής.

Πολιτικές / Κοινωνικές Δραστηριότητες
-------------------------------------

Υπήρξε Δημοτικός Σύμβουλος του Δήμου Βεροίας κατά τα έτη 1998-2002. Το 2006 εξελέγη Νομαρχιακός Σύμβουλος Ημαθίας και ορίστηκε Αντινομάρχης Πολιτισμού, Τουρισμού, Παιδείας, Βιομηχανίας και Ανάπτυξης. Στέλεχος των οργανώσεων ΜΑ.ΚΙ. Ο.Ν.ΝΕ.Δ. και Δ.Α.Π.-Ν.Δ.Φ.Κ. του κόμματος της Νέας Δημοκρατίας. Μέλος της ΝΟ.Δ.Ε. Ημαθίας από το 1998-2004. Συμμετείχε σε πολλά επιστημονικά συνέδρια.
Από το 2010 είναι Δημοτικός Σύμβουλος Βέροιας, Επικεφαλής της Δημοτικής Ομάδας «Νέος Δήμος – Νέα Αρχή».

Παραπομπές
----------

1. ↑  4896dcc3-a903-49e8-8072-72ff22525f94. Ανακτήθηκε στις 23  Απριλίου 2022.
2. ↑  Βουλή των Ελλήνων. 4896dcc3-a903-49e8-8072-72ff22525f94. Ανακτήθηκε στις 23  Απριλίου 2022.
3. ↑  «Βιογραφικό σημείωμα στον προσωπικό ιστότοπο του Λ. Τσαβδαρίδη». Αρχειοθετήθηκε από το πρωτότυπο στις 20 Οκτωβρίου 2013. Ανακτήθηκε στις 29 Μαρτίου 2014.
4. ↑  «Βιογραφικό - Βουλή των Ελλήνων».
Η **Οινάνθη** ήταν μητέρα του Αγαθοκλή, του κακόφημου υπουργού του Πτολεμαίου Δ' Φιλοπάτωρος και της Αγαθόκλειας, της εξίσου κακόφημης αδελφής του. 

Η Οινάνθη είχε βάλει τα δύο παιδιά της στο παλάτι και με την βοήθειά τους κατάφερε να εξασκεί μεγάλη πολιτική επιρροή μέχρι τον θάνατο του Πτολεμαίου. Όταν ο λαός επαναστάτησε εναντίον του Αγαθοκλή και της μερίδας του, η Οινάνθη βρήκε καταφύγιο στο Θεσμοφόριον, τον ναό της Δήμητρας και της Περσεφόνης για να ζητήσει τη βοήθεια των δύο θεών. Την επόμενη μέρα ο λαός την συνέλαβε και την έφεραν γυμνή στο στάδιο πάνω σε ένα άλογο. Εκεί την εγκατέλειψαν μαζί με τα άλλα μέλη της οικογένειάς της στην μανία του πλήθους, οι οποίοι τους λιντσάρανε.

Παραπομπές
----------

1. ↑  Polyb. xiv. 11, XV. 29, 33
2. ↑  Plut. Cleom. 3
3. ↑  Just. XXX, 2
4. ↑  Athen, vi. p. 251, e.

Πηγή
----

* Sir William Smith, επιμ. (1870). *Dictionary of Greek and Roman biography and mythology, Volume 3* (στα Αγγλικά). Boston: C.C. Little, J. Brown and Co. Ανακτήθηκε στις 26 Αυγούστου 2009.
Η **Ομοσπονδία Δυτικών Ινδιών**, επίσης γνωστή ως Δυτικές Ινδίες, η Ομοσπονδία των Δυτικών Ινδιών  ή η Ομοσπονδία της Δυτικής Ινδίας, ήταν βραχύβια πολιτική ένωση που υπήρχε από τις 3 Ιανουαρίου 1958 έως τις 31 Μαΐου 1962. Διάφορα νησιά στην Καραϊβική που ήταν αποικίες του Ηνωμένου Βασιλείου, συμπεριλαμβανομένων των Τρινιντάντ και Τομπάγκο, Μπαρμπάντος, Τζαμάικα και τα βρετανικά νησιά των συμπλεγμάτων των Υπήνεμων και Προσήνεμων Νήσων, ενώθηκαν σε Ομοσπονδία, με πρωτεύουσα το Πορτ-οφ-Σπέιν, στο Τρινιντάντ και Τομπάγκο. Η εκφρασμένη πρόθεση της Ομοσπονδίας ήταν να δημιουργήσει μια πολιτική μονάδα που θα γίνει ανεξάρτητη από τη Βρετανία ως ένα μόνο κράτος - πιθανώς παρόμοια με την Καναδική Συνομοσπονδία ή την Αυστραλιανή Κοινοπολιτεία. Ωστόσο, προτού συμβεί αυτό, η Ομοσπονδία κατέρρευσε λόγω εσωτερικών πολιτικών συγκρούσεων σχετικά με το πώς θα διέπεται η ίδια η Ομοσπονδία ή πώς θα λειτουργεί βιώσιμα. Ο σχηματισμός μιας Ομοσπονδίας Δυτικών Ινδιών ενθαρρύνθηκε από το Ηνωμένο Βασίλειο, αλλά ζητήθηκε επίσης από τους εθνικιστές των Δυτικών Ινδιών.

Τα εδάφη που θα είχαν γίνει μέρος της Ομοσπονδίας έγιναν τελικά τα εννέα σύγχρονα κυρίαρχα κράτη της Αντίγκουα και Μπαρμπούντα, του Μπαρμπάντος, της Δομινίκας, της Γρενάδας, της Τζαμάικα, του Αγίου Χριστόφορου και Νέβις, της Αγίας Λουκίας, του Αγίου Βικεντίου και Γρεναδίνων, και του Τρινιντάντ και Τομπάγκο, ενώ η Ανγκουίλα, το Μοντσερράτ, οι Κέιμαν Νήσοι και τα Νησιά Τερκς και Κέικος έγιναν βρετανικά υπερπόντια εδάφη. Η Βρετανική Γουιάνα (Γουιάνα) και η Βρετανική Ονδούρα (Μπελίζ) κατείχαν καθεστώς παρατηρητή στην Ομοσπονδία Δυτικών Ινδιών.

Παραπομπές
----------

1. ↑  «The West Indies Shipping Corporation Act» (PDF). Αρχειοθετήθηκε από το πρωτότυπο (PDF) στις 16 Σεπτεμβρίου 2012. Ανακτήθηκε στις 2 Οκτωβρίου 2020.
2. ↑  The Failure of the West Indies Federation
3. ↑  The West Indies gazette: Chapter I of the Constitution
4. ↑  West Indies (Federation) Order in Council 1957
5. ↑  United States Defense Areas in the Federation of the West Indies: Agreement, with Annexes, Between the United States of America and the Federation of the West Indies Signed at Port of Spain February 10, 1961
6. ↑  «Jamaica's Brexit: Remembering the West Indian Federation». Αρχειοθετήθηκε από το πρωτότυπο στις 3 Απριλίου 2018. Ανακτήθηκε στις 2 Οκτωβρίου 2020.
7. ↑  Decolonising the Caribbean: Dutch Policies in a Comparative Perspective - The Failure of the West Indian Federation
8. ↑  Ebony Magazine: Black Leaders of the West Indies
9. ↑  Nelson, Renee A. (2020-07-04). «The West Indian Press and Public: Concepts of Regionalism and Federation, 1944–1946» (στα αγγλικά). *Journal of Caribbean History* **54** (1): 82–105. doi:10.1353/jch.2020.0000. ISSN 0799-5946. .

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 127983942
* LCCN: n81018865
* GND: 5008811-7
* BNF: cb166778789 (data)

 |

 |
Ο **Λευτέρης Σακελλαρίου** είναι Έλληνας ποδοσφαιριστής, γεννημένος στην Αθήνα, στις 17 Φεβρουαρίου 1987. Αγωνίζεται ως πλάγιος αμυντικός στην Βουλγαρική ομάδα Λιούμπιμετς 2007.

Καριέρα
-------

Η καριέρα του ξεκίνησε από τις ακαδημίες του Παναθηναϊκού, όπου έμεινε για περίπου τέσσερα χρόνια. Αποχώρησε στα 17 του και μετακόμισε στον Φωστήρα. Ούτε εκεί όμως πήρε τις ευκαιρίες που θα περίμενε και έπειτα από δύο χρόνια πήγε στον Εθνικό Αστέρα.

Εκεί αρχικά συνάντησε τον Μπάμπη Τεννέ και σταδιακά έπαιρνε τις ευκαιρίες που ήθελε. Τη σεζόν 2008-2009, στην ομάδα της Καισαριάνης έρχεται ο Αντώνης Μανίκας, ο οποίος του δίνει φανέλα βασικού. Από εκεί τον ανακαλύπτει ο Πανθρακικός.

Ο Ίλιε Ντουμιτρέσκου, που ήταν τότε προπονητής στον Πανθρακικό, εισηγείται την απόκτησή του και έτσι ο 23χρονος κάνει το άλμα για τη Σούπερ Λιγκ. Ο Ρουμάνος φεύγει από την ομάδα στην αρχή της περίοδου και αναλαμβάνει ο Γάλλος Αλμπέρ Καρτιέ. Ο Σακελλαρίου κάνει της πρώτες του συμμετοχές στην Σουπερ Λίγκ. Με την έλευση του Παύλου Δερμιτζάκη ο Σακελλαρίου καθιερώνεται στο αριστερό άκρο της άμυνας του Πανθρακικού.

Ο Δερμιτζάκης φεύγει από τον Πανθρακικό το καλοκαίρι του 2010 για τον ΠΑΟΚ, όπου η ομάδα χρείαζεται έναν ακόμα παίκτη για την αριστερή πτέρυγα της άμυνας. Εκτιμώντας το ταλέντο του λίγες μέρες αργότερα ο Παύλος Δερμιτζάκης εισηγείται την απόκτησή του στον ΠΑΟΚ. Η μεταγραφή του ολοκληρώνεται την τελευταια μέρα της μεταγραφικής περιόδου του καλοκαιριού.

Ο Σακελλαρίου κάνει την πρώτη του εμφάνιση με την φανέλα του ΠΑΟΚ σε αγώνα του Γιουρόπα Λιγκ εναντίον της Διναμό Ζάγκρεμπ στις 30 Σεπτεμβρίου 2010 στην Τούμπα.

Την αρχή της σεζόν 2011-12 παραχωρείται ως δανεικός στην Κέρκυρα

Το καλοκαίρι του 2013 μένει ελεύθερος απο τον ΠΑΟΚ. Αργότερα υπογράφει στην Βουλγαρική ομάδα Α' εθνικής κατηγορίας Λιούμπιμετς 2007.

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Βιογραφικό του Σακελλαρίου στο paok24.com
* Λευθέρης&paiktisid=5479/ Οι συμμετοχές του Σακελλαρίου στο insports.gr
* Κάνω μία νέα αρχή[*νεκρός σύνδεσμος*]
Στη στατιστική, μια ακολουθία ή ένα διάνυσμα τυχαίων μεταβλητών (τ.μ.) είναι ομοσκεδαστική αν όλες οι τ.μ. στην ακολουθία ή στο διάνυσμα έχουν την ίδια πεπερασμένη διασπορά.
Η μη ύπαρξη αυτής της ιδιότητας ονομάζεται ετεροσκεδαστικότητα.
Η υπόθεση ότι σε κάποια δεδομένα υπάρχει **ομοσκεδαστικότητα** απλοποιεί τις μαθηματικές και υπολογιστικές πράξεις. Αλλά σε περιπτώσεις όπου η ομοσκεδαστικότητα παραβιάζεται υπερβολικά και έχει γίνει υπόθεση ύπαρξής της, αυτό μπορεί να οδηγήσει σε λάθος συμπεράσματα.

Εξωτερικοί σύνδεσμοι
--------------------

* Γραμμικό μοντέλο και υπόθεση Ομοσκεδαστικότητας
* Παλινδρόμηση γενικότερα και ομοσκεδαστικότητα
Με το όνομα **Κύπρος** στη μυθολογία αναφέρονται τρία πρόσωπα που σχετίζονται με την ονομασία της νήσου Κύπρος. 

Σύμφωνα με τον Στέφανο Βυζάντιο ήταν κόρη του Κινύρα, ο Κωνσταντίνος Πορφυρογέννητος αναφέρει άλλη παράδοση που λέει ήταν κόρη του Βύβλου και της Αφροδίτης, *...Κύπρος εκλήθη από Κύπρου της θυγατρός του Κινύρου, ή της Βύβλου και Αφροδίτης...*. Ο Ευστάθιος μας αναφέρει ότι ήταν γιος του Κινύρα.

Πηγές
-----

* Αθανάσιου Σακελάριου, *Τα Κυπριακά ήτοι, πραγματεία περί γεωγραφίας, αρχαιολογία, στατιστικής, μυθολογίας και διαλέκτου της Κύπρου*, τόμος 1, Αθήνα 1855

Παραπομπές
----------

1. ↑  Κωνσταντίνου Πορφυρογέννητου, Περί Θεμάτων, έκδοση Impensis Ed. Weberi, 1811
Ο **Π. Τσεντούρ Παντιάν** (3 Απριλίου 1951 – 11 Ιουλίου 2015) ήταν Ινδός πολιτικός και μέλος της 14ης Νομοθετικής Συνέλευσης του Ταμίλ Ναντού από την εκλογική περιφέρεια Κανταγιαναλούρ. Εκπροσώπησε το κόμμα Πανινδικό Άννα Ντραβίντα Μουνέτρα Καζαγκάμ. 

Ο Παντιάν γεννήθηκε στο Σενγκοτάι στις 3 Απριλίου 1951. Διετέλεσε αντιπρόεδρος στο δήμο Κανταγιαναλούρ μεταξύ του 1996 και του 2001, έχοντας διατελέσει μέλος από το 1986. Κέρδισε στην εκλογική περιφέρεια του Κανταναγιαλούρ, κατά τις εκλογές του 2011, όταν νίκησε το τότε μέλος για το Ινδικό Εθνικό Κογκρέσο, Σ. Πίτερ Αλφόνς. Εκεί ο Παντιάν έλαβε 80.794 ψήφους και ο Αλφόνς ήταν δεύτερος με 64.708. Στις 27 Φεβρουαρίου 2013, παραιτήθηκε από τη θέση του ως Υπουργός Χάντι και Βιομηχανίας Χωριών, όταν διορίστηκε Υπουργός Τουρισμού από την Τζαγιαλαλιθάα, τον Επικεφαλής Υπουργό. Σταμάτησε να είναι υπουργός Τουρισμού στις 18 Ιουνίου 2013.

Ο Παντιάν δεν είχε κάποιο υπουργικό γραφείο την ώρα του θανάτου του, στις 11 Ιουλίου 2015, σε ηλικία 64 ετών. Τότε ήταν σοβαρά άρρωστος με καρδιακά προβλήματα, τον Ιανουάριο του ίδιου έτους και ήταν Υπουργός Ινδουιστικών Θρησκευτικών και Φιλανθρωπικών Δωρεών. Το υπουργικό χαρτοφυλάκιό του περάστηκε στον Ρ. Καμαράτζ εκείνη την ώρα, αλλά παρέμεινε υπουργός άνευ χαρτοφυλακίου στην κυβέρνηση με επικεφαλής τον Ο. Πανιρσελβάμ. Έπαψε να είναι υπουργός ήταν η Τζαγιαλαλιθάα επέστρεψε ως Επικεφαλής Υπουργός.

Ο Παντιάν ήταν παντρεμένος και είχε αποκτήσει τρία παιδιά.

Παραπομπές
----------

1. ↑  www.thehindu.com/news/national/tamil-nadu/aiadmk-mla-chendur-pandian-passes-away/article7410887.ece.
2. ↑  «Thiru. P. Chendur Pandian (AIADMK)». Legislative Assembly of Tamil Nadu. Ανακτήθηκε στις 2 Μαΐου 2017.
3. ↑  «Kadayanallur (Tamil Nadu) Election Results». Infobase. Ανακτήθηκε στις 2 Μαΐου 2017.
4. ↑  «Jayalalithaa drops three Ministers, new faces inducted». *The Hindu*. 27 February 2013. Αρχειοθετήθηκε από το πρωτότυπο στις 2014-02-22.. Ανακτήθηκε στις 2017-05-02.
5. ↑  «AIADMK MLA Chendur Pandian passes away». *The Hindu*. IANS. 11 July 2015. Αρχειοθετήθηκε από το πρωτότυπο στις 2021-05-11.. Ανακτήθηκε στις 2015-07-11.
6. ↑  Marlappani, Julie (11 July 2015). «Former Tamil Nadu minister Chendur Pandian dies aged 64». *The Times of India*.. Ανακτήθηκε στις 2017-05-02.
7. ↑  Ramakrishnan, T. (13 January 2015). «TN Minister Chendur Pandian critical». *The Hindu*.. Ανακτήθηκε στις 2017-05-02. [*νεκρός σύνδεσμος*]